Taufik Hidayat

Taufik Hidayat (lahir 10 Ogos, 1981, Bandung, Jawa Barat, Indonesia) merupakan pemain badminton perseorangan Indonesia dan memiliki ketinggian 175 cm. Beliau merupakan juara dunia 2005 dan juara Olimpik terkini bagi acara perseorangan lelaki. Beliau juga merangkul kejuaraan Terbuka Indonesia enam kali (1999, 2000, 2002, 2003, 2004 dan 2006).

Latar belakang kerjaya 
Ketika Taufik masih muda, beliau menyertai kelab badminton SGS di Bandung. Setelah sekian lama menjalani latihan bersama Iie Sumirat, Taufik mempelajari kekeliruan gerak geri badan dan karakter dan juga taktik permainan ketika berada di jaring.

Olimpik 2004 
Hidayat beraksi di Sukan Olimpik 2004, menewaskan Hidetaka Yamada dari Japan dan Wong Choong Hann dari Malaysia pada dua pusingan awal. Pada pusingan suku akhir, Hidayat menentang Peter Gade dari Denmark 15-12, 15-12. Hidayat layak ke separuh akhir, yang mana beliau menentang Boonsak Ponsana dari Thailand 15-9, 15-2. Bermain pada perlawanan penentuan pingat emas, beliau menumpaskan Shon Seung Mo dari Korea Selatan 15-8, 15-7 untuk memenangi pingat emas.

2005: Kejohanan Dunia 
Pada Ogos 2005, beliau menumpaskan pemain nombor satu dunia Lin Dan dari China, 15-3, 15-7 dalam pertemuan perlawanan akhir perseorangan lelaki Kejohanan Dunia IBF 2005.

2006 - 2007: Emas Sukan Asia dan Asia Tenggara kedua 
Hidayat memenangi pingat emas perseorangan lelaki di Sukan Asia 2002 Busan dan 2006 Doha. Beliau juga memenangi Kejohanan Asia 2007, dan dua pingat emas perseorangan lelaki di Sukan Asia Tenggara 1999 Bandar Seri Begawan dan 2007 Nakhon Ratchasima.

Olimpik 2008 
Hidayat bertanding dalam Sukan Olimpik Musim Panas 2008, tetapi tersingkir pada pusingan kedua oleh Wong Choong Hann dari Malaysia.

Olimpik 2012 
Buat kali keempat, Hidayat menyertai Sukan Olimpik Musim Panas, yakni di Sukan Olimpik Musim Panas 2012 tetapi dia tersingkir pada pusingan 16 oleh Lin Dan dari China. Media popular ada kalanya menumpukan perhatian kepada persaingan yang dirasakan antara Hidayat dan pemain China Lin Dan, merujuk kepada kedua-duanya sebagai "seteru utama". Ini ialah kali terakhir Hidayat menyertai Sukan Olimpik Musim Panas.

Kehidupan peribadi 
Beliau berkahwin dengan anak perempuan Agum Gumelar, Ami Gumelar, pada 4 Februari 2006. Mereka mempunyai seorang anak perempuan pada awal Ogos 2008, bernama Natarina Alika Hidayat. Dia dilahirkan sejurus sebelum dia pergi bertanding ke Kejohanan Dunia.

Pada Disember 2012, Hidayat secara rasmi membuka pusat latihan badminton bernama Taufik Hidayat Arena (THA) di Ciracas, Jakarta Timur yang diuruskannya.

Penyertaan pasukan Indonesia
 5 penyertaan Piala Sudirman (1999, 2001, 2003, 2005, 2007)
 4 penyertaan Piala Thomas (2000, 2002, 2004, 2006)

Pencapaian
6 gelaran perseorangan lelaki Terbuka Indonesia (1999, 2000, 2002, 2003, 2004, dan 2006)
2 gelaran perseorangan lelaki Sukan Asia (2002 dan 2006)
1 gelaran perseorangan lelaki Kejohanan Badminton Dunia (2005)
1 gelaran perseorangan lelaki Badminton Sukan Olimpik (2004)
2 gelaran Piala Thomas bersama Pasukan Kebangsaan Badminton Indonesia (2000 dan 2002)
3 gelaran perseorangan lelaki Kejohanan Badminton Asia (2000, 2004 and 2007)
2 gelaran perseorangan lelaki Terbuka Singapora (2001, 2005)
1 gelaran perseorangan lelaki Terbuka Malaysia (2000)
Memenangi Terbuka Brunei Open ketika berusia 16 tahun

Rekod lawan terpilih 
Rekod menentang finalis Siri Super, atlet separuh akhir Kejohanan Dunia serta suku akhir Olimpik.

  Bao Chunlai 5–9
  Chen Hong 9–2
  Chen Jin 2–4
  Chen Long 2–4
  Chen Yu 7–0
  Du Pengyu 5–1
  Ji Xinpeng 0-2
  Lin Dan 4–13
  Xia Xuanze 2–2
  Viktor Axelsen 0–1
  Peter Gade 10–8
  Poul-Erik Høyer Larsen 1–1
  Jan Ø. Jørgensen 2–2
  Kevin Cordón 1–0
  Hariyanto Arbi 0–1
  Hendrawan 2–1
  Sony Dwi Kuncoro 3–3
  Tommy Sugiarto 2–1
  Sho Sasaki 1–3
  Lee Hyun-il 2–4
  Park Sung-hwan 11–2
  Son Wan-ho 3–0
  Lee Chong Wei 8–15
  Liew Daren 2–1
  Wong Choong Hann 4–6
  Ronald Susilo 3–1
  Boonsak Ponsana 10–1

Rujukan

Pautan luar
 Profil Pemain BWF 

Kelahiran 1981
Pemain badminton Indonesia
Orang hidup
Orang dari Bandung